Equestria

**Equestria** ország az Én kicsi pónim - Varázslatos barátság sorozat helyszíne. A népességet nagyrészt intelligens, beszélő állatok teszik ki, amik közül a pónik a legkiemelkedőbbek.

Equestriát két nővér irányítja társuralkodóként; Celestia hercegnő és Luna hercegnő. A birodalom neve az "Equester" latin szóból származik, melynek jelentése lovas vagy lovakkal foglalkozó személy.

## Equestria történelme

Equestria megalapítását A szív meleg estéje című epizód mutatja be.

Volt idő, amikor a pónik nem éltek harmóniában, gyűlölet furakodott közéjük. Ezekben az időkben a három pónitörzs egymást zsarolva végezte csak dolgát. Az egyszarvúak élelmet követeltek, amiért cserébe varázserejükkel váltogatták az éjjelt és nappalt, ahogy a pegazusok is csak követelések fejében törődtek az időjárással. Hamarosan azonban egy furcsa tél ereszkedett le a világra, ami ellen a pónik semmit sem tehettek. Hó lepte be a termőföldeket és az élelem vészesen fogyni kezdett. A romló helyzet pedig csak még inkább felkorbácsolta egymás iránti haragjukat. Végül a törzsek vezetői össze ültek, hogy megoldást találjanak a tarthatatlanná váló állapotra. Az egyszarvúak törzsét Platinum hercegnő, a pegazusokat Hurikán parancsnok, a földi pónikat Pudingfej kancellár képviselte. A tárgyalások sajnos nem jártak eredménnyel, így a három törzs vezetői úgy döntöttek új hazát keresnek maguknak. Viszontagságos útjukat követően rátaláltak ugyanarra a helyre, mely ugyan termékeny volt és gyönyörű, érkezésüket követően hamar előző otthonuk sorsára jutott. Rövidesen egy barlangban rekedtek, ahol az uralkodók jéggé dermedését követően az alattvalók kibékültek egymással és szeretetük elüldözte a telet. Kiszabadulva a barlang fogságából a pónitörzsek egyesültek és megalapították új hazájukat, amelyet ma Equestriaként ismerünk.

### **A káosz uralma**

Celestia és Luna hercegnő uralkodása előtt a béke nem tartott sokáig. Egy sárkányszaurusz, akinek neve Discord, magához ragadta a hatalmat és elterjesztette a káoszt a birodalomban. Szerencsére a nővérek felfedezték a Harmónia elemeit és segítségükkel legyőzték Doscord-ot, aki kőbörtönében várta, hogy újra szabadjára engedhesse gonoszságát. A történetet Celestia hercegnő meséli el a Harc a harmóniáért első részében.

### **Nightmare Moon**

Discord legyőzése után Luna és Celestia hercegnő biztosították a harmóniát alattvalóik számára. Luna hercegnő számára azonban rosszul esett, hogy amíg a pónik nappal önfeledten játszanak, a gyönyörű éjszakáit átalusszák. Lassan eluralkodott rajta az irigység, mígnem egyszer nem engedte többé fölkelni a Napot. Nővére megpróbált a lelkére beszélni, de ekkor már a fiatalabb hercegnő szívén erőt vett a sötétség és átváltozott Nightmare Moon-ná. Más kiutat nem látván, az idősebb nővér a Harmónia elemeit felhasználva legyőzte húgát, majd a holdba zárta. Ezen események során született egy legenda, amelyet csak úgy ismernek, Nightmare Moon a Holdban, melyet a Varázslatos barátság 1. rész prológusában hallhatunk.

## Városai

### Főbb helyek

#### Canterlot

Innen származik Twilight, ahogy **Equestria** uralkodói is. Itt tartják a *Nagy Galopp Gálát*, ahova minden póni el szeretne jutni, de ez a lehetőség csak kevesüknek adatik meg. Canterlot Equestria fővárosa, itt található többek között Celestia Iskolája a Tehetséges Unikornisoknak.

#### Ponyville

Ponyville egy idilli kisváros, itt laknak a főszereplők és Twilight Sparkle is ideköltözik *Canterlotból*. Ponyville-ben minden megtalálható: van szépségszalon, butik, cukrászda a kisebb póniknak iskola. Azonban a város mellett terül el a *Kietlen Erdő*, ahol sok veszély leselkedik a pónikra (pl.: Innen származnak a az örökké éhes rovarok, a Parasprite-ok, amik lerombolták Ponyville-t, és a Erdei Farkasok). A város egyben a sorozat sztorijának középpontja is.

#### Cloudsdale

Itt laknak a "szárnyas pónik", a pegazusok, például Rainbow Dash és Fluttershy. Itt működik Equestria időjárásgyára. Mivel Cloudsdale maga egy felhőkből álló város, azt csakis pegazusok (illetve persze elméletileg alikornisok is) képesek lakni, mivel csak ők képesek a felhőkön járni.

#### Appleloosa

Applejack rokonai élnek itt. Itt minden az alma körül forog. A város maga hasonlít Texasra, és inspirációjául egyértelműen az amerikai cowboykultúra szolgált.

#### Manehatten

Kiskorában Applejack erre próbált szerencsét, ideköltözött nagybátyjához és nagynénjéhez, Orange-ékhoz. A város maga New York "pónisított" változata, és itt lakik Babs Seed, az Apple család rokona is. Rarity egyik álma hogy eljusson ide, amely a sorozat során valóra is válik.

#### Kristály Birodalom

A kristály pónik lakhelye. Itt él Twilight testvére, Shining Armor és Twilight sógornője, Cadence Hercegnő (Twilight egykori csikó-szittere), valamint kislányuk Flurry Heart baba. A birodalom központja a Kristály Szív. Egykoron az elnyomó Sombra Király uralta, aki bukásakor magával rántotta a semmibe, és csak a sorozat harmadik évadjának elejsen tért vissza. Legjelentősebb eseménye a Kristály Vásár ahol is az egymással találkozó és magukat jól érző pónik boldogsága, baratsága es szeretete biztosítja a Kristály Szív számára a birodalmat megvédő fényt és szeretetet.

#### Griffonstone

A griffmadarak élőhelye. Egykoron a hatalmas Griff Birodalom központja volt mely a legendák szerint a griff vallás fő istenháromságának, Boreasnak, Eyrnek és Acturiusnak a lakóhelye, de mióta elvesztették a griff faj legszentebb kincsét, az állítólag Boreas istenség által a hajnali nap sugaraiból készített aranyszobrot "A griffek büszkeségének jelképét", egy kapzsi, szegény város lett. Híresek a griff pogácsákról. Itt él Gilda, Rainbow Dash "barátellensége".

#### Yakyakistan

A jakok élőhelye a messzi északon, ahonnan a jakok jönnek barátkozni az 5. évad 11. részében. A faj kultúrája rendkívül egyedi, mely legnagyobbrészt a taposás, a zajongás és a jakok nemzeti hangszere a jovidofon körül forog. A jakok fő ismertetőjele hogy a beszédjükben szinte teljesen hiányoznak a szavak toldalékai. (Pl.: "Jak szeret hallgatni zene.")

### **Említett városok**

Dodge Junction

Hoofington

Fillydelphia

Trottingham

Las Pegasus

Baltimare

## Hivatalos ünnepek

Nyári Napfény Ünnepség

Nightmare Éjszakája

Szív Melege Estéje

Szívek és Paták Ünnepe

## Főbb fajok

### Pónik

A pónik tulajdonképpen az általunk is ismert lovak, melyek többfajta színben pompázhatnak, ducik, vagy soványak, valamint különböző méretűek tudnak lenni. Képesek a beszédre, mozgásra, stb. Noha a varázslat Equestria szerves részét képezi, és mindenpóniban megtalálható, azt tudatosan irányítani többnyire csak az unikornisok tudják. Három pónifaj létezik: Pegazusok (szárnyaspónik), Unikornisok (szarvval rendelkező, szárny nélküli pónik) és a Földpónik (szárnnyal és szarvval nem rendelkező egyszerű pónik), emellett egy ritka, természetes úton csak rendkívül kivételes körülmények között születő alfajuk az Alikornisok (szárnnyal és szarvval rendelkező pónik). Egy póninak módjában áll alikornissá válni, de ahhoz egy rendkívül jelentős tett végrehajtása szükséges. (A sorozatban így vált Twilight Sparkle alikornissá) Minden póniban az a közös, hogy nagykoruktól mindegyikőjüknek van a hátsóján szépségjegye, mely azt határozza meg, hogy egy-egy póni miben jó. A szépségjegy mindig egy kisméretű, egyszerű rajzzal ábrázolja az adott tárgyat vagy cselekvést, amiben az adott póni jó.

### Sárkányok

Jól ismert, beszélni tudó gyíkszerű lények, akik Equestria délkeleti részén élnek. Tudnak tüzet okádni és lávában fürdeni. Mindegyikőjük más méretű és színű. Van, hogy négykézláb, és van, hogy csak két lábon állnak.

### Yakok

Intelligens, szőrös emlős állatok, akik az északi Yakyakisztánban élnek. Képesek a beszédre. Négy lábon állnak. Patás állatok, akiknek bikaszerű szarvaik vannak. Beszédmódjukban a szavakt ragozás nelkül használják.

### Griffek

Félig sas, félig oroszlán lények, akik képesek a beszédre és akik Griffonstone-ban élnek. Fejük egy saséhoz, testük, beleértve a lábat (mellső karokat kivéve), egy oroszlánéhoz hasonlít. Mellső karjuk, szárnyakkal együtt egy sasé. Farkuk egy oroszláné. Történelmük és kultúrájuk gazdag. Vallásuk többistenhit: A világot szerintük a számos kisebb istenségen felül a szélistenek háromsága, Boreas, Eyr és Acturius uralják. Nagyrészt elzárkózottan, kapzsin és önzően viselkednek. Miután az utolsó királyukat VI. Gutót megölte és az istenek adományaként tisztelt aranyszobrukat ellopta az Arimaspi nevű küklopsz, büszkeségük elveszett. Nem képesek szépségjegyet növeszteni. A legendák szerint szent helyük Maar hegye, ahol is a három isten földből és szélből alkotta meg az első griffet.

### Változányok (alakváltók)

Póniszerű, fekete, rovarokhoz hasonló gonosz lények, akik Equestria mélyén élnek királyságukban. Képesek a beszédre és a repülésre, valamint képesek más élőlények alakját felvenni. Ezek mellett képesek varázsolni. Uralkodójuk Chrysalis királynő. A változányok egyetlen dologgal képesek táplálkozni ez mások (önként felajánlott, vagy erőszakkal elszívott) szeretete. Amennyiben egy alakváltónak önként felajánlja szeretetét és barátságát egy másik lény, képes "megreformálódni", ezek után képes femntartani magát annak felajanlott szereteteből, többe nem kényszerülve a szeretet erőszakos elszívására.

### Hipogriffek

A hipogriffek a távoli Aris Hegyénel élő, vízalatti faj, akik évszázadok óta elzárkózásban élnek. A felszínen griffekéhez hasonló alakot vesznek fel, a víz alatt uszonnyal rendelkeznek.

### Kirinek

Némileg a szarvasra hasonlító póniszerű lények. Szarvval rendelkeznek. Az érzelmeik erősen irányítják őket: Düh vagy szomorúság hatására tűzokádó gonosz megfelelőjükké a nirikekké változnak. Ennek elkerülése érdekében egy varázsforrás erejével megfosztották magukat a hangjuktól.

### Szellőcskék

kicsi, tündérszerű pónik. Hangjuk vékony, lábuk hosszú és ugyancsak vékony, nagyméretű, átlátszó pillangószárnyuk van. Ugyanolyan színekben tudnak pompázni, mint a náluk sokkal nagyobb pónik. Nem tudnak szépségjegyet növeszteni. A Szellőcskefalu az otthonuk. A hím és a nőstény szellőcske alakja annyira hasonlít, hogy csak a szempillájuk állásából állapítható meg a nemük. Saját nyelvük van, amely eléggé összetett.

### Yetik

A sorozatban szinte semmilyen információ nem található róluk. Egyetlen ismert képviselőjük a Viharkirály.